- Pjalm
- ←
- 48
- →

48
1 IEOWA meid lapalap, o a indand mau melel nan kanim en atail Kot, pon japwilim a dol jaraui!
2 Meid kajelel en dol Jion a uda, me jap karoj kin peren kida; ni pali apon kanim en nanamarki lapalap mimi ia.
3 Toun im kalaimun akan aja Kot, me i pere parail.
4 Pwe kilan, nanmarki kan pokon pena, ap daulul wei.
5 Irail puriamui kila ni ar kilaner mepukat; irail majapwekadar o taner.
6 Irail rerer, o re majak dueta li pan naitik amen.
7 Kom kin kotin kawela jop en Tarjij ki an en maj en lan.
8 Duen atail ronadar, iduen kitail kin kilanada nan kanim en Ieowa Jepaot, nan kanim en atail Kot; Kot kin kolekol i kokolata. Jela.
9 Main Kot je kin tamatamanda omui kalanan nan japwilim ar tanpaj im en kaudok.
10 Main Kot duen mar omui iduen wau omui lel ni imwin jappa; pali maun omui me dir en pun.
11 Dol en Jion en pereperen, o nain Iuda jeripein ko en injenemauki omui kadeik kan.
12 Komail kaidon kapil pena Jion, wadok im ten kan;
13 Kilekilan mau a kel takai kan, o kajakajaui a im kalaimun akan, pwe komail en kak kajoia on men mur akan,
14 Me Kot men et, pan atail Kot anjau karoj kokolata. A pan kotin kalua kitail kokolata.

- Pjalm
- ←
- 48
- →

Public Domain