- Pjalm
- ←
- 85
- →

85
1 MAIN Ieowa, kom kotin maki oner japwilim omui jap maj o, o kom kotin dorelar jalidi en Iakop akan.
2 Re kotin lapwadar me jued en japwilim omui aramaj akan, o kom kotin pwaidier dip arail karoj. Jela.
3 Komui kotin kadukiedi omui onion karoj, o kotin wukidoki wei janer omui onion melel.
4 Kom kotin puron kamait kit ala, komui Kot at jaunkamaur, o kotin katukiedi omui jokalanan on kit.
5 Kom pan kotin onioni kit kokolata? Omui onion pan duedueta jan en kainok lel eu?
6 Kom jota pan kotin puron kamaur kit da, pwe japwilim omui aramaj kan en peren kin komui da?
7 Main Ieowa, kom kotin kajanjaleda ar kalanan on kit, o jauaja kit!
8 I men ron, da me Kot Ieowa pan kotin majani; pwe a pan mamajani duen muei mau on japwilim a aramaj o me lelapok kan, pwe ren der lodi on me pweipwei.
9 Melel, a jauaj me koren ion ir, me majak i, pwe a linan en mi nan jap atail.
10 Kalanan o melel pan tu pena, pun o muei mau en metik pena.
11 Melel pan wojada jan nan jap o, o pun pan ireredo jan nanlan.
12 Ieowa pil pan kotikido me mau, pwe jap atail en kida wa kan.
13 Pwe pun pan ti on mo a, o a kak akan pan wiala al arail.

- Pjalm
- ←
- 85
- →

Public Domain